Hondsdolheid laat jong boer breindoodGraeme Anderson (29). Foto: INLSA ‘n Boer van Underberg, wat ook ŉ topkanovaarder is, is Donderdag breindood verklaar nadat hondsdolheid by hom gediagnoseer is. IOL berig hy het hondsdolheid opgedoen deur die speeksel van ŉ siek rondloper hond wat hy ingeneem en in sy skuur versorg het. Graeme Anderson (29) was die afgelope vyf weke in die waakeenheid van die Pietermaritzburg-hospitaal. Volgens sy huisdokter, dr. Grant Lindsay, het ‘n SPECT-skandering Donderdag bepaal dat hy breindood is. Hondsdolheid is tans ŉ groot probleem in Kwazulu-Natal. Dit is ‘n virus-infeksie wat ontsteking in die brein veroorsaak. Die simptome is moegheid, hoofpyn, pyn en koors. Twee mense het al reeds vanjaar hul lewens as gevolg van hondsdolheid verloor en 125 sake daarvan is tot dusver aangemeld.